ตลาดหุ้นเอเชียปรับตัวขึ้นเช้านี้ ขณะจับตาผลประชุมแบงก์ชาติญี่ปุ่น
ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยการนำของหุ้นกลุ่มวัสดุและหุ้นกลุ่มเฮลธ์แคร์ ขณะเดียวกันนักลงทุนก็กำลังจับตาดูธนาคารกลางญี่ปุ่นประชุมนโยบายการเงินวันสุดท้ายและแถลงมติการประชุมในวันนี้ รวมถึงคณะกรรมการกำหนดนโยบายของเฟด (FOMC) เผยแพร่รายงานการประชุมในเช้าวันพรุ่งนี้ ตามเวลาไทย
8 เม.ย. 2558

สำนักข่าวอินโฟเควสท์รายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยการนำของหุ้นกลุ่มวัสดุและหุ้นกลุ่มเฮลธ์แคร์ ขณะเดียวกันนักลงทุนก็กำลังจับตาดูธนาคารกลางญี่ปุ่นประชุมนโยบายการเงินวันสุดท้ายและแถลงมติการประชุมในวันนี้ รวมถึงคณะกรรมการกำหนดนโยบายของเฟด (FOMC) เผยแพร่รายงานการประชุมในเช้าวันพรุ่งนี้ ตามเวลาไทย
โดยดัชนี MSCI Asia Pacific ขยับขึ้น 0.1% แตะที่ 149.21 จุด เมื่อเวลาประมาณ 9.00 น.ตามเวลาโตเกียว ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 19,729.70 จุด เพิ่มขึ้น 89.16 จุด, ดัชนี HSI ตลาดหุ้นฮ่องกงเปิดวันนี้ที่ 25,708.24 จุด เพิ่มขึ้น 432.60 จุด,
ดัชนี TAIEX ตลาดหุ้นไต้หวันเปิดวันนี้ที่ 9,646.07 จุด เพิ่มขึ้น 4.17 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,048.75 จุด เพิ่มขึ้น 1.72 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,470.03 จุด เพิ่มขึ้น 4.41 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,852.49 จุด ลดลง 4.02 จุด